Küsimusi tekitab ka see, kas järgmise majandusliku tõusu ajal eestlasi üldse enam vaimustavad sellise suuruse ja arhitektuuriga elamispinnad, mida viimasel ajal ehitati. "Tänapäeval areneb Tallinn (ja ka teised Eesti linnad) sageli kruntide kaupa, omaniku ja arendaja suva järgi, ignoreerides asumite ajaloolist ilmet ja vaesestades niimoodi linnakeskkonda," kritiseeris Barbi Pilvre  hiljuti Eesti Päevalehes. Poleks üldse imelik, kui ka kvaliteetkinnisvara nime all müüdud parasiitmajasid muidu kõrgelt hinnatud piirkondades ei õnnestu enam mitte kunagi müüa nii kallilt, kui seda tehti buumi päevil.